Il-President tal-PE u l-mexxejja tal-gruppi politiċi ddeċidew li tinżamm plenarja speċjali biex titkompla l-ħidma parlamentari fuq il-miżuri speċjali kontra l-pandemija. Matul laqgħa bid-distanza, il-President tal-Parlament u l-mexxejja tal-gruppi politiċi (il-Konferenza tal-Presidenti) iddeċidiew li tissejjaħ sessjoni plenarja speċjali l-Ħamis 16 u l-Ġimgħa 17 ta' April fi Brussel. Matul din il-plenarja ser ikun hemm dibattitu mal-Kunsill u l-Kummissjoni u vot dwar riżoluzzjoni dwar l-azzjoni ikkoordinata tal-UE kontra l-pandemija tal-COVID-19 u l-konsegwenzi tagħha. Il-PE huwa lest ukoll jivvota fuq kwalunkwe proposta leġiżlattiva jew baġitarja li l-Kummissjoni Ewropea tkun ipproponiet sa dak iż-żmien. Il-Konferenza tal-Presidenti aġġornat il-kalendarju tal-attivitajiet tal-PE biex tintroduċi dati oħra għal laqgħat remoti tal-PE. Dan il-kalendarju jinsab Il-mexxejja tal-gruppi wrew ukoll tħassib dwar il-miżuri ta' emmerġenza adottati reċentement fl-Ungerija, Maġġoranza tal-gruppi talbu lill-President Sassoli biex jgħaddi dan it-tħassib lill-Kummissjoni b'ittra u jitlobha tevalwa u tikkonsidra l-attivazzjoni tal-Artikolu 7 tat-Trattat dwar l-Unjoni Ewropea. Din il-proċedura tippermetti lill-UE biex tiżgura li ma jiġux imminati l-valuri fundamentali Ewropej. Sistema ta' votazzjoni remota u miżuri favur is-saħħa Il-miżuri attwali ta' prekawzjoni adottati mill-Parlament Ewropew biex tiġi limitata l-firxa tal-COVID-19 ma jaffettwawx il-ħidma fuq il-prijoritajiet leġiżlattivi. L-attivitajiet essenzjali huma mnaqqsa iżda qed ikomplu biex jiġi żgurat li l-funzjonijiet leġiżlattivi, baġitarji u ta' skrutinju tal-Parlament jinżammu. Il-Parlament qabel li jintroduċi sistema alternattiva ta' votazzjoni remota. Din is-sistema ser tippermetti li l-votazzjoni tkun tista' sseħħ, bil-protezzjonijiet adegwati biex ikun żgurat li l-voti tal-Membri jkunu individwali, personali u ħielsa. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Dikjarazzjoni vidjo tal-President Sassoli: Q&A dwar il-proċedura ta' votazzjoni It-tim ta' rispons kontra l-coronavirus Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF